
BASES PER A LA CONVOCATÒRIA D'AJUDES PER A FOMENTAR L'EMPRENEDORIA A L'ENTORN DEL RAVALET-MUTXAMEL. Anualitat/2022.

PRIMERA. ANTECEDENTS

Esta convocatòria d'ajudes pretén donar resposta a les conclusions derivades de l'Estudi comercial realitzat en la zona del municipi de Mutxamel denominada “Continu-comercial Ravalet i el seu entorn”, realitzat a fi de determinar el conjunt d'actuacions més adequades a desenvolupar per a aconseguir dinamitzar la zona, la seua activitat econòmica i l'entorn, cobrint aspectes com la dinamització i l’agrupament comercial. 

Entre les propostes d'actuació que conclou l'estudi comercial i que l'Ajuntament de Mutxamel pot impulsar, es troben:

1. El Pla d'Emprenedoria de l'entorn del Ravalet, un pla especial en relació amb l'emprenedoria per a fomentar una major i millor ocupació dels locals del barri de manera estratègica, amb accions dirigides a les persones emprenedores i accions dirigides a propietaris de locals del barri. 

1. El Pla d'Impuls de l'especialització comercial del barri i adequació a la demanda per a fomentar el comerç diferenciat i de proximitat, que afavorix aquelles tipologies que són demandades pels residents de Mutxamel, que actualment han d'acudir a altres municipis per falta de varietat. 

El Continu-comercial Ravalet i el seu entorn, contempla la zona del nucli urbà de Mutxamel que abasta els carrers Elda, Villena, Monòver, Sant Francesc, Sant Vicent, trams de carrers adjacents a estos últims i el carrer Alfons XII.


SEGONA. OBJECTE

L'objecte d'estes ajudes és afavorir el reposicionament comercial de l'entorn del Ravalet situat en el nucli urbà de Mutxamel, fomentant-hi l'emprenedoria amb una major ocupació dels locals de la zona i incentivant l'especialització comercial de l'entorn i la seua adequació a la demanda de consum.

Per això, estes bases regulen la concessió de subvencions, en règim de concurrència competitiva, destinada a:

1. Nous emprenedors i emprenedores, que desenvolupen la seua activitat empresarial, professional o artesana, amb un establiment obert al públic situat a l'entorn del Ravalet, proporcionant ajudes per al lloguer del local i per a la millora estètica de la imatge interior i exterior de l'establiment. 

1. Propietaris de locals sense activitat empresarial situats a l'entorn del Ravalet, proporcionant ajudes per a la renovació de la façana exterior del local, la qual cosa permeta la millora estètica comercial de la zona i afavorisca l’ocupació posterior per noves emprenedores i nous emprenedors.
L'estudi comercial determina tipologies d'activitats diferenciadores que són demandades per la població resident de l'entorn del Ravalet i del terme municipal recomanades per a la zona, que són estes: botigues d'alimentació especialitzada, alimentació artesanal, artesania local, hostaleria, moda, comerços ètnics (barberia, hostaleria especialitzada, carnisseria halal) i serveis relacionats amb la salut.

Per això, les presents bases afavorixen en major mesura la comercialització i prestació de serveis de les anteriors tipologies realitzades per noves emprenedores i nous emprenedors per a impulsar l'especialització comercial en esta zona de Mutxamel i la seua adequació a la demanda de consum de la població. 

TERCERA. BENEFICIARIS DE LES AJUDES I REQUISITS.

Considerant l'objecte de l'ajuda, s'establixen dos tipologies de beneficiaris:

A) - Persones físiques o jurídiques, vàlidament constituïdes en el moment de presentar la sol·licitud, que sent pimes, micropimes, autònoms, exercisquen les seues activitats empresarials, comercials, artesanals o professionals a l'entorn del Ravalet del municipi de Mutxamel, qualsevol que siga la seua forma jurídica i que complisquen els requisits següents:

· Trobar-se d'alta en l'Impost d'Activitats Econòmiques i en el Règim Especial de Treballadors Autònoms o Mutualitat corresponent a data de presentació de la sol·licitud. 

· Que l'inici de l'activitat s'haja produït des de l'1 de gener del 2021. Entenent com a data d'inici d'activitat la que figura en el certificat de situació en el cens d'activitats econòmiques de l’AEAT.

1. Que tinga un establiment obert al públic per al desenvolupament de l'activitat, situat als carrers de l'entorn del Ravalet. Es considerarà com a domicili el que figure en el certificat de situació en el cens d'activitats econòmiques de l’AEAT.

Les ajudes objecte de concessió es destinen a incentivar la posada en marxa de noves activitats empresarials i/o professionals, dutes a terme pels destinataris anteriors, ja siga com a persona física que en el seu nom propi desenvolupa l'activitat, o mitjançant la seua participació, com a soci, comuner o similar, en una persona jurídica o entitat en règim d'atribució de rendes. 

En este cas, només podrà atorgar-se una única ajuda per activitat empresarial i/o professional, amb independència que en la mateixa participe més d'una persona que reunisca els requisits assenyalats per a ser beneficiària de l'ajuda.

B) - Persones físiques o jurídiques propietaris de locals situats als carrers de l'entorn del Ravalet que complisquen els requisits següents:

1. Que en el moment de sol·licitud de l'ajuda no s'exercisca activitat econòmica en el local.
1. Que realitzen o vagen a realitzar millores en la façana exterior del local, influint en la millora estètica comercial de la zona i afavorint la seua posterior ocupació per nou emprenedor/a.
En tots dos casos, per a ser beneficiaris de les ajudes, qui sol·licita ha d'estar al corrent en el compliment de les seues obligacions tributàries i amb la Tresoreria General de la Seguretat Social, així com que no tinga deute pendent amb l'Ajuntament de Mutxamel.

L'entorn del Ravalet contempla la zona del nucli urbà de Mutxamel que abasta els carrers Elda, Villena, Monòver, Sant Francesc, Sant Vicent, trams de carrers adjacents a estos últims i el carrer Alfons XII.


QUARTA. DESPESES SUBVENCIONABLES I ACREDITACIÓ.

· Per als sol·licitants de la tipologia A (emprenedors/ores), es donaran suport a les despeses relacionades amb: 
0. L'adequació interior i exterior de l'establiment comercial destinat a l'activitat, que afecten el condicionament, la distribució o la millora de la imatge interior i exterior del seu establiment: arranjament de façana, mobiliari comercial, reparacions, optimització dels recursos destinats a la il·luminació, millores en disseny i ambientació del punt de venda, rètols, etc. 

0. Lloguer mensual del local de desenvolupament de l'activitat. 

Seran subvencionables les despeses ocasionades entre l'1 de gener de 2021 i el 30 de novembre de 2022. 

· Per als sol·licitants de la tipologia B (propietaris de locals), es donaran suport a les despeses relacionades amb l'adequació del local que afecten la millora de la imatge exterior del futur establiment comercial.

Per a estos sol·licitants seran subvencionables les despeses ocasionades entre l'1 de gener de 2022 i el 30 de novembre de 2022. 

Les despeses s'acreditaran mitjançant factures i justificants del pagament d'estes. No obstant això, aquelles despeses relacionades que, en el moment de la sol·licitud de l'ajuda, no puguen justificar-se amb factures i acreditació del pagament, es contemplaran en la memòria explicativa de despeses i aportarà pressupost d'estes. En este cas, qui sol·licita ha de presentar-los, a l'efecte de justificació, en el termini establit en la resolució de concessió de l'ajuda, que en tot cas estarà comprés dins de l'any 2022.

Dels justificants de despeses aportades ha de deduir-se indubtablement que es relacionen directament amb l'activitat empresarial o professional de qui sol·licita, en el cas de l'emprenedor/a o amb el local o locals propietat de qui sol·licita. ,

Les factures han d'estar emeses a nom de la persona o empresa que sol·licita la subvenció i han d'ajustar-se als requisits establits en el Reial decret 1619/2012, de 30 de novembre, pel qual es regulen les obligacions de facturació. 

No s'admetran com a justificants de despeses els albarans, les notes de lliurament ni factures proforma. 

Les despeses es justificaran mitjançant còpia de la transferència del pagament o càrrec bancari. Sols s'admeten pagaments en efectiu fins a un import màxim de 300 € IVA exclòs, en el qual conste "Vaig rebre en efectiu” i la identificació del perceptor.

L'IVA i la resta d'impostos i taxes no són conceptes subvencionables.

Estes despeses i la seua justificació no podran haver sigut presentades per a obtenir i justificar altres ajudes públiques.

L'Ajuntament podrà requerir en qualsevol moment que presente els documents originals objecte de justificació de la subvenció, així com qualsevol altre document que permeta aclarir que eixa despesa està relacionada amb l'activitat. 


CINQUENA. QUANTIA DE LES AJUDES. 

1.-Amb caràcter general la subvenció a atorgar consistirà en una ajuda econòmica per import màxim de 2.000 € per beneficiari, no obstant això:

1.1 L'import màxim de l'ajuda podrà ser de 2.500 €, en el cas que l'activitat que realitze l'emprenedor/a que sol·licita estiga inclosa entre les recomanades per l'estudi comercial realitzat en la zona, perquè va ser demandades per la població resident de l'entorn del Ravalet i del terme municipal, que són: botigues d'alimentació especialitzada, alimentació artesanal, artesania local, hostaleria, moda, comerços ètnics (barberia, hostaleria especialitzada, carnisseria halal) i serveis relacionats amb la salut.

1.2 En el cas de sol·licitants propietaris de locals situats a l'entorn del Ravalet i aporten despeses relacionades amb l'adequació de diversos locals, es concedirà una ajuda màxima de 2.000 € per cada local. 

Per al cas de sol·licitants que presenten pressupostos o justificants de despeses per import inferior a l'ajuda màxima que li poguera correspondre, l'ajuda que puga concedir-se serà equivalent a l'import contemplat en els pressupostos i/o factures, reflectits en la memòria explicativa de despeses que presente en la sol·licitud.

Si dos sol·licitants emprenedors/ores compartixen per al desenvolupament de les seues activitats respectives el mateix establiment, es concedirà l'ajuda només a un d'ells. A aquell que presente la sol·licitud en primer lloc. 

2.- En cas que el crèdit disponible no siga suficient per a atendre el nombre de sol·licituds que complisquen els requisits per a accedir a la condició de beneficiaris, es procedirà a la concessió de les ajudes seguint com a ordre de prelació el de la data i hora de presentació per seu electrònica amb tota la documentació indicada en les bases fins a l'esgotament del crèdit. Si no es presenta la sol·licitud amb la documentació completa, es considerarà com a data de registre d'entrada, a l'efecte de concessió d'estes ajudes, la corresponent a l'última presentació de documentació relativa a esta sol·licitud.

3.- Les sol·licituds que queden registrades amb posterioritat quedaran desestimades per falta de crèdit disponible encara que qui sol·licita complisca els requisits per a ser beneficiari. 

SISENA - TERMINI DE PRESENTACIÓ DE SOL·LICITUDS.	

El termini de presentació de les sol·licituds d'ajudes serà des del 15 de juny de 2022 i fins al 30 de setembre de 2022.


SETENA: NOMBRE I FORMA DE PRESENTACIÓ DE SOL·LICITUDS. 

1.- Només podrà presentar-se una única sol·licitud per persona física o jurídica. En cas de presentar-se més d'una sol·licitud, només es tindrà en compte la primera presentada tenint en compte la data i hora de presentació per seu electrònica.

2- La mera presentació de la sol·licitud suposa l'acceptació de les bases que regixen la convocatòria i el compromís de qui sol·licita de complir amb les obligacions i deures derivats d'estes. 

3.- L'admissió a tràmit d'una sol·licitud no generarà cap compromís de concessió d'esta.

4.- Les sol·licituds es formalitzaran per escrit en model normalitzat de sol·licitud i aniran acompanyades de la documentació indicada en estes bases. 

5.- La sol·licitud es presentarà de manera telemàtica en la seu electrònica de l'Ajuntament de Mutxamel, en la pàgina web (http:/www.mutxamel.org/), on es disposarà la informació i documentació de la convocatòria, model normalitzat de sol·licitud, així com les publicacions de les resolució de les ajudes.

6- Si la sol·licitud no reunix els requisits o no s'han presentat els documents exigits, es requerirà a qui sol·licita i se li concedirà un termini de 10 dies hàbils perquè puga esmenar la falta o acompanye els documents preceptius, amb indicació que si així no ho fera, se tindrà per desistida la seua petició, prèvia resolució dictada en els termes previstos en l'article 21 de la Llei 39/2015, d'1 d'octubre, del Procediment Administratiu Comú de les Administracions Públiques.

7- Si no es presenta la sol·licitud amb la documentació completa, es considerarà com a data de registre d'entrada, a l'efecte de concessió d'estes ajudes, la corresponent a l'última presentació de documentació relativa a esta sol·licitud. 
8.- La presentació de la sol·licitud de subvenció fora del termini establit, així com la no utilització dels formularis normalitzats d'ús obligatori, seran causes d'inadmissió.

9.- Llevat que conste oposició expressa de qui sol·licita, i en este cas ha d'aportar la corresponent documentació acreditativa, la presentació de la sol·licitud comporta l'autorització a l'Ajuntament de Mutxamel a recaptar, si així ho estima necessari, a través dels sistemes habilitats a este efecte, la informació del compliment de les obligacions tributàries amb l'Agència Tributària, la Tresoreria Municipal de l'Ajuntament de Mutxamel i davant de la Seguretat Social. De conformitat amb el que es disposa en l'article 22.4 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de subvencions.


HUITENA. DOCUMENTACIÓ A APORTAR PER QUI SOL·LICITA.

1.- El model de sol·licitud normalitzat per a l'obtenció de les ajudes regulades en la present convocatòria estarà disponible en la web municipal www.mutxamel.org, ha d'anar signat per la persona interessada que sol·licita l'ajuda o el seu representant legal. Es presentarà en la seu electrònica de l'Ajuntament de Mutxamel i s’annexarà la documentació relacionada a continuació: 

1.1 Per als sol·licitants de l'apartat A de la base segona (emprenedors/ores):

· Fotocòpia del CIF de l'empresa i DNI/NIE del signant o representant que signa la sol·licitud.
· En el seu cas, escriptura pública i estatuts o contracte privat de constitució de l'entitat.
· En el seu cas, poder de representació del representant legal de la persona o entitat que sol·licita. 
· Certificat de situació en el cens d'activitats econòmiques de l’AEAT actualitzat. Certificat emés amb data del mes de presentació de la sol·licitud. Servirà per a identificar que el domicili de desenvolupament de l'activitat es troba als carrers de l'entorn del Ravalet de Mutxamel. Així com la data d'alta de l'activitat econòmica. Llevat que autoritze l'Ajuntament de Mutxamel per a obtindre les dades
· Informe de Vida laboral de la persona treballadora autònoma o autònom societari emés amb antiguitat inferior a un mes des de la data de sol·licitud de l'ajuda. En cas de mutualistes, certificat actualitzat de la Mutualitat on conste d’alta. Document que acredita l'alta en el Règim de la Seguretat Social o en la Mútua professional corresponent.

1.2 Per a qui sol·licite l'apartat B de la base segona (propietaris de local):

· Fotocòpia del DNI/NIE de qui signa o representant que signa la sol·licitud.
· En cas de persona jurídica, fotocòpia del CIF i poder de representació del representant legal de la persona o entitat que sol·licita.
· Document acreditatiu de la propietat del local o locals situats als carrers de l'entorn del Ravalet per al qual sol·licita l'ajuda. 


1.3 Per a tots els sol·licitants:

· En el cas de no disposar de signatura electrònica i actuar mitjançant representant per a realitzar per mitjans telemàtics el tràmit del procediment: model normalitzat de Poder de representació telemàtica.
· Certificats d'estar al corrent amb les obligacions amb l'Agència Tributària i amb la Seguretat Social emesos amb antiguitat inferior a un mes des de la data de sol·licitud, i de no mantindre deutes amb l'Ajuntament de Mutxamel. Llevat que autoritze l'Ajuntament de Mutxamel per a obtindre les dades.

· Dades de domiciliació bancària: Fitxa de manteniment de tercers, model normalitzat. 

· Memòria explicativa de despeses (Model normalitzat). Indicant les despeses, a realitzar o realitzades, per a les quals sol·licita l'ajuda, que en tot cas han d'estar relacionades amb l'establiment empresarial destinat a exercir l'activitat i en cas de propietaris de locals han d'estar relacionats amb l'adequació exterior del local que afecten la millora de la imatge exterior del futur establiment empresarial.

· En relació amb la justificació de les despeses detallades en la memòria explicativa, s'aportarà còpia de factures o pressupostos de les despeses pels quals demana l'ajuda. En cas de factures o documents de valor probatori equivalent acreditatius de les despeses, aniran acompanyades de la corresponent acreditació del pagament: rebuts, transferències o càrrecs bancaris. 

· Declaració responsable signada per la persona interessada o representant legal de la persona que sol·licita que contindrà un pronunciament exprés sobre el compliment dels requisits, obligacions i compromisos exigits en les bases. Així com, en el cas de propietaris de locals, declaració responsable que en el local no es desenvolupa activitat econòmica. Les dos declaracions  estaran incorporades en el model normalitzat de sol·licitud d'ajuda.

· Declaració responsable d'altres ajudes, model normalitzat, signada per la persona interessada o representant legal de la persona que sol·licita, que contindrà un pronunciament exprés sobre altres ajudes concedides amb anterioritat a la presentació de la subvenció amb la mateixa finalitat i declaració de les ajudes de mínimis que li hagueren sigut concedides per qualsevol projecte durant els tres últims exercicis fiscals, amb indicació d'import, organisme, data de concessió i règim d'ajudes en què s'empara, o, en el seu cas, declaració de no haver-ne rebuda cap; així com compromís de comunicar al més prompte possible les obtingudes amb posterioritat a la presentació de la sol·licitud, a l'efecte del que s'establix en el Reglament (UE) número 1407/2013 de la Comissió, de 18 de desembre de 2013.

2.- L'Ajuntament es reserva el dret de sol·licitar qualsevol altra documentació complementària a la prevista en estes bases, a fi d'aclarir, amb més detall, algun dels extrems de la documentació aportada. 

3.- L'Ajuntament podrà exercir la seua potestat de comprovació del compliment dels requisits que manifesten en les declaracions responsables i resta de documentació presentada.



NOVENA. INSTRUCCIÓ DEL PROCEDIMENT DE CONCESSIÓ.

1.- La instrucció del procediment correspon a la Unitat de Promoció i Desenvolupament Econòmic, i en concret a l'Agència de Desenvolupament Local de Mutxamel, ADL de Mutxamel d'ara en avant.

2.- El procediment de concessió de les ajudes es tramitarà en règim de concurrència competitiva, i el criteri per a la concessió de la subvenció, fins a esgotar el crèdit disponible, serà el moment de la presentació de la sol·licitud. Si no presenta la sol·licitud amb la documentació completa, es considerarà com a data de registre d'entrada, a l'efecte de concessió d'estes ajudes, la corresponent a l'última presentació de documentació relativa a esta sol·licitud. 

3.- El procediment podrà resoldre's de manera parcial, a mesura que qui sol·licita presenta la totalitat de la documentació exigida.

4.- L'Agència de Desenvolupament Local elaborarà informe en el qual conste que de la informació que es troba en el seu poder es desprén que les persones físiques o jurídiques beneficiàries complixen tots els requisits necessaris conforme a esta convocatòria per a accedir a les mateixes i s'elevarà per a proposta de concessió de subvenció a la Tècnica d'Administració General de l'Àrea d'Alcaldia.


DESENA. RESOLUCIÓ DEL PROCEDIMENT. 

1.- Segons l'article 19 de l'Ordenança General de Subvencions Municipal, l'òrgan competent per a resoldre les ajudes serà la Junta de Govern Local.

2.- La resolució de concessió determinarà la quantia concedida i incorporarà, si escau, les condicions i obligacions a les quals està subjecte el beneficiari de les ajudes.

3.- El termini per a resoldre i notificar la resolució procedent serà de 3 mesos des de l'entrada de la sol·licitud en el Registre General de l'Ajuntament a través de la seu electrònica.

4.- Transcorregut el termini de 3 mesos sense que haja recaigut resolució, s'entendrà que la sol·licitud d'ajuda resulta desestimada per silenci administratiu.

5.- L'acord es publicarà en el tauler d'anuncis situat en la seu electrònica de l'Ajuntament de Mutxamel, situat en la web municipal www.mutxamel.org i esta publicació tindrà els efectes de la notificació.

6.- L'acord de concessió posarà fi a la via administrativa, sent susceptible de recurs potestatiu de reposició davant l'òrgan que el va dictar, en el termini d'un mes des de la seua publicació en el Tauler d'edictes de l'Ajuntament de Mutxamel en la seua seu electrònica situada en www.mutxamel.org, d'acord amb el que es disposa en els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o bé recurs contenciós -administratiu davant la jurisdicció competent, en el termini de dos mesos des de la referida publicació, segons el que es disposa en la Llei 29/1998, de 13 de juliol, reguladora de la jurisdicció contenciosa-administrativa, i sense perjudici que s'utilitze qualsevol altra via que es considere oportuna.


ONZENA. PAGAMENT I JUSTIFICACIÓ DE LA SUBVENCIÓ. 

	1.- La liquidació i pagament de les ajudes s'efectuarà una vegada justificat el compliment dels requisits amb la documentació presentada juntament amb la sol·licitud. L'import de l'ajuda es lliurarà d'una sola vegada, després de la resolució, i publicació de la concessió, i es farà mitjançant transferència bancària al compte indicat per la persona beneficiària en la Fitxa de Manteniment de Tercers aportada amb la sol·licitud.

	2.- Si el beneficiari/la beneficiària, en el moment de la sol·licitud de l'ajuda, no ha aportat factures i justificants de pagament per l'import de l'ajuda sol·licitada, ha de presentar-los a l'efecte de justificació en el termini establit en la resolució de concessió de l'ajuda, que en tot cas estarà comprés dins de l'any 2022. En cas contrari ha de retornar l'import de l'ajuda no justificada conforme a estes bases.


DOTZENA. OBLIGACIONS I COMPROMISOS DELS BENEFICIARIS DE LES AJUDES.

L'acceptació de les subvencions per part dels beneficiaris implica la subjecció a les obligacions establides amb caràcter general en les presents bases i altra normativa aplicable en matèria de subvencions. Són obligacions de les persones beneficiàries:

a) Si la persona beneficiària és emprenedor/a: Mantindre l'activitat per a la qual sol·licita l'ajuda un mínim d'un any, a comptar des de l'alta en el Cens d'Obligats tributaris. En cas contrari, ha de retornar-se l'ajuda atorgada de manera proporcional als mesos d'inactivitat.

b) Complir amb els requisits establits en estes bases per a ser beneficiaris d'estes ajudes.

c) Proporcionar la informació que els siga sol·licitada per la Regidoria de Promoció i Desenvolupament econòmic, a través de l’Agència de Desenvolupament Local, a l'efecte de dur a terme les actuacions d'inspecció, comprovació i control financer previstes per la normativa en matèria de subvencions.

d) Conservar durant un termini no inferior a cinc anys, des de la concessió de l'ajuda, la documentació que acredite els requisits que es van manifestar en les declaracions responsables i resta de documentació presentada, així com els justificants de la realització de l'activitat que fonamenta la concessió de la subvenció. 

e) No utilitzar les despeses presentades per a la concessió d'esta ajuda per a la justificació i obtenció d'altres ajudes públiques. 

f) Presentar dins del termini establit en la resolució de concessió de l'ajuda, que estarà comprés dins de l'any 2022, les factures i justificants de pagament per l'import de l'ajuda sol·licitada, en el cas de no haver sigut aportats en el moment de la sol·licitud. 

g) Comunicar a l'Ajuntament de Mutxamel altres ajudes públiques o privades que haguera obtingut o sol·licitat per a la mateixa activitat.

h) Comunicar qualsevol modificació que es produïsca respecte a les dades identificatives o a les circumstàncies tingudes en compte en el moment de la concessió, així com dels compromisos i obligacions assumides per la persona beneficiària.

i) Complir les obligacions de les persones beneficiàries de subvencions, establides en l'article 14 de la Llei 38/2003, de 17 de novembre. 

j) Adoptar les mesures de difusió de caràcter públic del finançament de l'activitat que siga objecte de la subvenció mitjançant la llegenda “amb el suport de l'Ajuntament de Mutxamel”, seguida de l'anagrama, segons el model tipogràfic oficial que facilitarà el mateix Ajuntament.

La mera presentació de la sol·licitud suposa l'acceptació de les bases que regixen la convocatòria i el compromís de qui sol·licita de complir amb les obligacions i deures derivats d'estes. 


TRETZENA.- COMPATIBILITAT AMB ALTRES AJUDES 

	Les subvencions objecte de les presents bases seran compatibles amb altres subvencions, ajudes, ingressos o recursos per a la mateixa finalitat, procedents de qualssevol altres administracions o ens públics o privats, estatals, de la Unió Europea o d'organismes internacionals, sempre que no se supere el cost de l'actuació subvencionada i sense perjudici del que sobre este tema poguera establir la normativa reguladora de les altres subvencions concurrents. 

En el cas de sol·licitants que hagen presentat sol·licitud d'ajudes dins de la convocatòria d’“Ajudes per a fomentar l'emprenedoria a l'entorn del Ravalet-Mutxamel. Anualitat 2022”, i haja sigut resolta favorablement; si presentaren addicionalment nova sol·licitud d'ajudes dins de la convocatòria d’“Ajudes a emprenedors/ores per a la creació de noves activitats en la localitat de Mutxamel. Anualitat 2022”, esta sol·licitud serà resolta una vegada siguen valorades les sol·licituds presentades per la resta de sol·licitants i sempre que quede crèdit disponible.

	L'import de les subvencions regulades en estes bases en cap cas podrà ser de tal quantia que aïlladament, o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat subvencionada. 


CATORZENA.- COMPROVACIONS I REINTEGRAMENT DE LES AJUDES

El beneficiari tindrà l'obligació de conservar durant un termini no inferior a cinc anys, des de la concessió de l'ajuda, la documentació que acredite els requisits que es van manifestar en les declaracions responsables i la resta de la documentació presentada. 

Durant estos cinc anys, l'Ajuntament de Mutxamel, a través de l’Agència de Desenvolupament Local, podrà exercir la potestat de comprovar el compliment dels requisits exigits al beneficiari i que van manifestar en les declaracions responsables.

L'incompliment de les condicions imposades en estes bases podrà donar lloc al reintegrament total o parcial de les quantitats percebudes, en els termes que preveu l'Ordenança General de Subvencions Municipal de l'Ajuntament de Mutxamel, sense perjudici de la imposició de les sancions administratives i l'exigència de responsabilitats per la comissió de les infraccions administratives que procedisquen previstes en la referida ordenança.

Procedirà al reintegrament dels fons percebuts en els supòsits contemplats en l'article 36 i següents de la Llei General de Subvencions, i en particular, per obtindre la subvenció falsejant les condicions requerides per a això o ocultant aquelles que ho hagueren impedit, o mostrar resistència, excusa, obstrucció o negativa a les actuacions de comprovació i control financer prevista en l'article 14 de la Llei General de Subvencions. 


QUINZENA. INCOMPLIMENT DE LES CONDICIONS IMPOSADES A LA RESOLUCIÓ D'ATORGAMENT DE LA SUBVENCIÓ I EXIGÈNCIA DE SANCIONS.

	L'incompliment de les condicions imposades en esta convocatòria podrà donar lloc al reintegrament total o parcial de les quantitats percebudes en els termes que preveu l'Ordenança General de Subvencions de l'Ajuntament de Mutxamel, sense perjudici de la imposició de les sancions administratives i l'exigència de responsabilitats per la comissió de les infraccions administratives que procedisquen previstes en la referida ordenança. 


SETZENA. PRESSUPOST APLICABLE

La present convocatòria està dotada amb un pressupost total de 25.000,00 €, amb càrrec a l'aplicació pressupostària 021.43302.47906 “Mesures de suport a l'activitat econòmica local. Subvencions impuls economia local” del vigent pressupost municipal de 2022, sense perjudici que puguen operar-se les modificacions pressupostàries que procedisquen a fi d'incrementar el crèdit inicial destinat.

Excepcionalment, les sol·licituds que complisquen els requisits previstos en la present convocatòria i no obtinguen subvenció per falta de crèdit disponible, podran ser ateses si s'ampliara el crèdit inicial previst, sense necessitat de cobrir un nou termini.


DIHUITENA.- NORMATIVA SUPLETÒRIA

En tot allò no previst en les presents bases regirà el que es disposa en l'Ordenança General de Subvencions de l'Ajuntament de Mutxamel, publicada en el Butlletí Oficial de la Província d'Alacant en data 3 de juny de 2006, i número 126. Igualment són aplicables els preceptes bàsics de la Llei 38/2003, de 17 de novembre, General de Subvencions, i el que s'establix en la Llei 1/2015, de 6 de febrer, d'Hisenda Pública, del Sector Instrumental i de Subvencions de la Comunitat Valenciana, així com la resta de disposicions legals i reglamentàries d'aplicació”. 


DENOVENA.- PROTECCIÓ I CESSIÓ DE DADES.

 En compliment amb el que es disposa en el Reglament (UE) 2016/679 de 27 d'abril de 2016 (RGPD), i en la Llei orgànica 3/2018, de 5 de desembre, de Protecció de dades Personals i garantia dels drets digitals, s'informa que les dades personals que es troben en els arxius de l'Excm. Ajuntament de Mutxamel, així com els que siguen requerits posteriorment per a completar l'expedient als beneficiaris, seran tractats sota la responsabilitat de l'Excm. Aj. de Mutxamel, a fi de control administratiu, burocràtic, històric o estadístic,  i podran ser cedits a altres àrees de l'Administració Pública, per a dur a terme totes aquelles tramitacions que siguen oportunes. Es pot presentar una reclamació davant l'autoritat de control en www.agpd.es. Si l'interessat  considera que el tractament no és l'oportú.

Es garantix l'exercici dels drets d'accés, rectificació, portabilitat i supressió de les vostres dades i els de limitació i oposició al seu tractament dirigint-se a l'Excm. Ajuntament de Mutxamel, en el correu electrònic dpo@mutxamel.org. 



En Mutxamel, a la data de la signatura electrònica 


L’Alcalde President
D. Sebastián Cañadas Gallardo

